יעקב בטאן

הרב שמואל יעקב בטאן (אבטאן, אביטן) (לפני ה'תקע"ב, 1812 - כ"ט ניסן ה'תרל"ב, 7 במאי 1872) היה דרשן, ראש ישיבה, דיין, ופוסק הלכה בעיר מרקש שבמרוקו במאה ה-19.

 קורות חייו 
נולד במרקש לרבי מרדכי מחכמי מרקש ומקובל.הרב יוסף בן נאים, "מלכי רבנן" ע, ג. שמו היה 'יעקב' ובתקופה מסוימת הוסיפו לו את השם 'שמואל'. משפחת בטאן הייתה אחת מהמשפחות שהחזיקו בשררת השחיטה בעיר. למד עם רבי מרדכי הצרפתי בישיבתו של רבי משה רוזיליו והיה תלמיד חבר שלו. 

לא יאוחר משנת ה'תר"ט (1848/1849) התמנה לדיין בבית הדין במרקש בראשות הרב דוד צבאח עם הדיינים רבי אלעזר חזן, רבי רפאל מסעוד אבן מוחא ורבי משה פינטו. החל משנת ה'תרכ"ג (1862/1863) היה חתום שני בפסקי הדין, לאחר אב בית הדין הרב אבן מוחא. בית הדין התכתב בהלכה עם רבי ידידיה מונסונייגו אב בית הדין פאסראו שו"ת דבר אמת סימן ל"ט., עם רבי שמואל עמאר אב בית דין מקנסשו"ת דבר שמואל חושן משפט סימן ב. ועם חכמי אסואירהראו לדוגמה: שו"ת רבי דוד צבאח חושן משפט סימן לב..

במקביל, עמד בראשות ישיבה במרקש, שבה למדו את סוגיות התלמוד בעיוןראו: אברהם מוגרבי, מעשה ניסים, עמ' 79. מבין תלמידיו בישיבה נמנה רבי אלעזר הלוי. בין השנים ה'תרכ"ו - ה'תרכ"ט קיים קשרי מכתבים עם הרב יעקב אטלינגר מגרמניה, בעל "ערוך לנר", שהעביר כספים מתורמים באשכנז לישיבתו של רבי יעקב.ראו קבלה ששלח רבי יעקב בטאן לערוך לנר, בקובץ סיני קמד ב עמ' קפט.

רבי יעקב נמנה עם הרבנים האחראים על הסמכת שוחטיםראו: תפילה לדוד הכהן עמ' 9, 61, 133, 157. .

רבי יעקב היה עשיר ונכסיו כללו בית מהודר בין שתי קומות המכיל שמונה דירות שהיה נקרא על שמו "בית ר' יעקב אביטן", כאשר הקומה הראשונה שימשה לבית כנסת בית מדרש ולחדרי שיעורים. הרחוב שבו נמצא הבית נקרא "ר' יעקב אביטן".

המשורר רבי יעקב אלכאבאש כתב פיוט לכבודו של רבי יעקב בטאן בחייו.ספר הפיוטים לרבי יעקב אלכאבאש עמ' 100.

נפטר בכ"ט בניסן ה'תרל"ב.ב"מלכי רבנן" כתב שנפטר בערב ראש חודש אייר תרל"ג פ"ק.

משפחתו
נשא את אסתר בת ר' יוסף בן מכלוף בוחיון.כמו שכתב חמיו באגרת שנדפסה ב'ירושלים' כרך ג' עמ' קמח. אסתר אשתו נפטרה בכ"ה במרחשון ה'תר"ב.מבוא לקול מבשר עמ' 24 הערה 2. אחר פטירתה נשא אישה שנייה. לרבי יעקב היו שלשה בנים שנמנו עם חכמי מרקש, רבי חיים, רבי מאיר ורבי אברהםנולד לאשתו השנייה. ובת אחת. נכדו היה הרב מרדכי אסבעוני (סיבוני), מחכמי מרקש מחבר ספר פרשת מרדכי.

 חיבוריו 
 חידושים על התורה וביאורי מאמרים - נדפסו בספר חידושי רבי יעקב בטאן.
 שו"ת רבי יעקב בטאן ובית דינו - על ארבעת חלקי השולחן ערוך. יצא לאור על ידי מכון פי ישרים בשנת תש"ע.
 דרושים - טרם נדפס.
 חידושים על הש"ס - על מסכתות: פסחיםמביאים מהם רבי יהודה הצרפתי ובס' עבודת הלוי (דף ב ע"ב ועוד). שבועותנדפס בספר קול מבשר. ביצה, מנחות ועבודה זרה.
 מנהגים והלכות שחיטה וטריפות - נדפסו בשו"ת רבי יעקב בטאן (עמ' שמח).
טעמי הלכות שחיטה וטריפות - נדפסו בספר "תפילה לדוד" מכת"י רבי דוד הכהן מבוז'עד.
 חידושים על השולחן ערוך - נדפסו חלקם בשו"ת רבי יעקב בטאן.

 ראו גם 
 רבי דוד צבאח
 רבי אלעזר חזן
 רבי רפאל מסעוד אבן מוחא

 לקריאה נוספת 
תולדות רבי יעקב בטאן - מבוא לשו"ת רבי יעקב בטאן עמודים ש - דש, מכון פי ישרים פנמה, ה'תש"ע.

 הערות שוליים 

קטגוריה:רבנים מרוקאים
קטגוריה:מרקש: רבנים
קטגוריה:ראשי ישיבה מרוקאים
קטגוריה:דיינים
קטגוריה:מחברי ספרי שו"ת
קטגוריה:נפטרים ב-1872